BEC โบรกมองผลประกอบการปี 64-65 อยู่ในวงจรฟื้นตัวรอบใหญ่ ลุ้นกำไรปีนี้โตแรง 37%
BEC โบรกมองผลประกอบการปี 64-65 อยู่ในวงจรฟื้นตัวรอบใหญ่ ลุ้นกำไรปีนี้โตแรง 37% แตะ 994 ล้านบาท เชียร์ซื้อเป้า 16.40 บาท
BEC โบรกมองผลประกอบการปี 64-65 อยู่ในวงจรฟื้นตัวรอบใหญ่ ลุ้นกำไรปีนี้โตแรง 37% แตะ 994 ล้านบาท เชียร์ซื้อเป้า 16.40 บาท
14 ก.พ. 2565

บล.โนมูระ พัฒนสิน ระบุในบทวิเคราะห์วันนี้ (2 ก.พ.2565) ว่า บริษัท บีอีซี เวิลด์ จำกัด (มหาชน) หรือ BEC แนะซื้อ ราคาเป้าหมาย 16.40 บาท โดยผลประกอบการปี 2564-2565 ยังอยู่ในวงจรฟื้นตัวรอบใหญ่ ตามการลดต้นทุนธุรกิจ
ขณะที่ด้านรายได้ทยอยฟื้นตัว ทั้งโควิดผ่อนคลาย,การเพิ่มสัดส่วนรายการใหม่,การขายสิทธิละครในต่างประเทศ,ธุรกิจบริหารศิลปิน โดยระยะสั้นคาดกำไรไตรมาส 4/2564 อยู่ที่ 261 ล้านบาท โต 82% เทียบไตรมาสก่อนหน้า จากภาวะอุตฯ สื่อโฆษณามีแนวโน้มดีขึ้น และคาดกำไรปี 2565 ที่ 994 ล้านบาท โต 37% เทียบช่วงเดียวกันของปีก่อน
ทั้งนี้มองเป็นอีกหุ้นที่คาดผลประกอบการดี และราคายังอยู่ในโซนซื้อที่ดี บวกกับเม็ดเงินโฆษณาธ.ค.สื่อ TV โต 2% เทียบเดือนก่อนหน้า และธุรกิจยังอยู่ในจุด Turnaround ครั้งใหญ่ และระยะกลางยาว มองเป็นหุ้นอีกกลุ่มที่น่าสนใจใน Theme จักรวาลนฤมิตร (Metaverse) ด้านราคาหุ้นซื้อขาย PER 22F ที่ 27 เท่า สูงกว่าค่าเฉลี่ยที่ 25x แต่มองยังเหมาะสมจากผลประกอบการยังเป็นจุดฟื้นตัว แนะซื้อราคาเป้าหมาย 16.40 บาท